Maria Pia Borboi-Bi Sizilietakoa

Maria Pia Borboi-Bi Sizilietakoa (italieraz, Maria Pia di Borbone-Due Sicilie; Gaeta, Bi Sizilietako Erresuma, 1849ko abuztuaren 2a – Biarritz, 1882ko irailaren 29a) printzesa izan zen jaiotzez, eta Parmako dukesa ezkontzaz.

 Bizitza 

 Familia 
ezkerrera|thumb|Maria Pia (ezkerrean) ahizpekin (erlojuaren orratzen norabidean), Maria Inmaculada, Maria Anunciada eta Maria Luisa.Maria Piaren gurasoak Fernando II.a Bi Sizilietakoa erregea eta bigarren emazte Maria Teresa Austriako (1816-1867) artxidukesaren zortzigarren alaba zen. Aitaren aldeko aitona-amonak Frantzisko I.a Bi Sizilietakoa eta Maria Isabel Borboikoa, Espainiako infanta izan ziren; amaren aldeko aitona-amonak, ostera, Karlos Austria-Teschengo artxidukea (heroi austriarra eta Aspern-Essling-eko guduko garailea) eta Enriketa Nassau-Weilburgeko printzesa. Familia ugari bateko kidea, Maria Piak 12 neba-ahizpa izan zituen (bere neba-erdi nagusia, Frantzisko, aitaren lehen ezkontzako seme bakarra barne). Lotsatia eta isila, bai printzesa bai haurrideak maitasunez hezi zituen amak, gorteko festak eta bizimodu mundutarra gorrotatzen baitzituen eta nahiago baitzuen seme-alaben heziketa zuzenean aritu.
 Erbestea 
Giuseppe Garibaldik Siziliara eta Calabriara egindako Milen Espedizioa aurrera joan ahala, Bi Sizilietako errege-familia Gaetan babestu zen, non Frantzisko II.aren aldeko tropek gogor borrokatu zuten hiru hilabetez. 1861. urteko otsailaren 13an armadak amore eman zuen eta erregea eta familia Erromara erbesteratzera behartu zituen. Pio IX.a aita santuaren babespean, tronutik kendutako erregetza Kirinal Jauregian ezarri zen hasiera batean, eta, gero, Farnese Jauregian. Erromatar erbeste horretan hasi ziren Maria Piaren ezkontzarako negoziazioak.

 Ezkontza 
Printzesa gaztea Austriako artxiduke batekin (bere ahizpa nagusiak bezala, Maria Anunciada eta Maria Inmaculada) ezkontzeko saiakerek porrot egin ostean, azkenean, Parmako Dukerri txikiko subirano ohiarekin sinatu zen ezkontza-akordioa. Tronutik kenduta ere, Roberto I.a Parmakoa ezkongai borrokatua zen bere aberastasunarengatik, eta Bi Sizilietako lehengusuei ondasunak konfiskatu ostean, aurre egin behar izan zioten finantza-zailtasunak erabakigarriak izan ziren negoziazioen arrakastarako.

Ezkontza 1869ko apirilaren 5ean egin zen Erroman. ezkerrera|thumb|Maria Piaren eta Roberto I.a Parmakoa dukearen arteko ezkontza.
 Ondorengoak 
Bikoteak hamabi seme-alaba izan zituen, eta Maria Pia hil ondoren, senar Roberto I.aren bigarren emazteak, Maria Antonia Portugalgoak, haietako sei adimen ezgaitzat jo zituen (hau Roberto eta Maria Piaren arteko harreman estuaren ondorioz gertatu zen, bigarren lehengusuak baitziren):

 Maria Luisa Borboi-Parmakoa (1870-1899), Parmako printzesa. Fernando I.a Bulgariako tsarrarekin ezkondu zen, ondorengoak izan zituen.
 Fernando Borboi-Parmakoa (1871-1872), Parmako printzea.
 Luisa Maria Borboi-Parmakoa (1872-1943), Parmako printzesa, adimen urritasuna aitortu zitzaion.
 Enrique Borboi-Parmakoa (1873-1939), Parmako duke titularra (1907-1939); adimen urritasuna aitortu zitzaion.
 Maria Inmaculada Borboi-Parmakoa (1874-1914), Parmako printzesa, adimen urritasuna aitortu zitzaion.
 José  Borboi-Parmakoa (1875-1950), Parmako duke titularra (1939-1950); adimen urritasuna aitortu zitzaion.
 Maria Teresa Borboi-Parmakoa (1876-1959), Parmako printzesa, adimen urritasuna aitortua.
 Maria Pia Borboi-Parmakoa (1877-1915), Parmako printzesa; adimen urritasuna aitortu zioten.
 Maria Beatriz Borboi-Parmakoa (1879-1946), Parmako printzesa. Pietro Lucchesi Pallirekin ezkondu zen, seme-alabekin.
 Elias Borboi-Parmakoa (1880-1959), Parmako erregeorde titularra haurrideengatik (1907-1939 eta 1939-1950), eta Parmako duke titularra (1950-1959). Maria Ana Austriako (1882-1940) artxidukesarekin ezkondu zen, ondorengoak izan zituen.
 Maria Anastasia  Borboi-Parmakoa(1881-1881), Parmako printzesa.
 Augusto Borboi-Parmakoa (1882-1882), Parmako printzea.

 Heriotza 
Ondoz ondoko haurdunaldi eta erditzeen errutina arriskutsua (hamabi seme-alaba ezkontzako hamahiru urtetan) printzesa gizen eta gaixo egin zuen. Maria Pia infekzio puerperalez hil zen 1882ko irailaren 29an Biarritzen, azken semea erditu eta astebetera. Bere gorpua Villa Borbonen, Viareggion, lurperatu zuten.

 Ohorezko sariak 

 Maria Luisa Erreginaren Dama Nobleen Ordenakoa (Espainiako Erresuma).link=Archivo:Order_of_Queen_Maria_Luisa_(Spain)_-_ribbon_bar.svg|50x50px

 Erreferentziak 

 Bibliografia 

 Willis, Daniel, The Descendants of Louis XIII, Clearfield Co., Inc., Baltimore, Maryland, 1999, ISBN 0-8 063-4942-5, 342. or.
 Hammond, Beate, "Maria Theresia, Elisabeth, Zita - Jugendjahre großer Kaiserinnen", Ueberreuter 2002 
 Maria Pia della Grazia di Borbone, Principessa di Borbone delle Due Sicilie 

 Kanpo estekak 

Kategoria:Biarritzen hildakoak
Kategoria:Maria Luisa Erreginaren Dama Nobleen Ordenako damak
Kategoria:Borboi-Bi Sizilietako printzesak